Sorainen

***Sorainen*** ir starptautisks zvērinātu advokātu birojs, kas sniedz juridiskus pakalpojumus Latvijā, Igaunijā un Lietuvā. Uzņēmuma dibinātājs un vadošais partneris ir zvērināts advokāts Aku Sorainens (*Aku Sorainen*). 2024. gadā uzņēmumā strādāja 45 partneri un vairāk nekā 250 juristi un nodokļu speciālisti.

*Sorainen* biroji strādā kopā kā vienota komanda visā Baltijā atbilstoši kvalitātes vadības sistēmai ar ISO 9001 sertifikātu un ISO 27001 informācijas drošības kvalitātes vadības sistēmas sertifikātu.

## Darbības jomas
*Sorainen* sniedz juridiskus pakalpojumus saistībā ar darba attiecībām, datu aizsardzību, finansēm, apdrošināšanu, intelektuālo īpašumu, konkurences jautājumiem, maksātnespēju, būvniecību, M&A un privāto kapitālu, nodokļiem, sankcijām un strīdu risināšanu, kā arī sniedz korporatīvās konsultācijas.

## Vēsture
Pirmais *Sorainen* birojs atklāts 1995. gada 6. septembrī Igaunijā, Tallinā. 1997. gada augustā *Sorainen* atklāja biroju Rīgā un 1999. gada janvārī Lietuvā, Viļņā.

## Apbalvojumi
Sorainen ir saņēmis 2016. gada “Eiropas gada advokātu birojs” un 2017. , 2016. un 2014. gada “Baltijas gada advokātu birojs” atzinība par iespaidīgo izaugsmi, stratēģisko attīstību un spēcīgu starptautisko klientu loku. 2023. un 2014. gada "Baltijas advokātu birojs", apbalvots par izcilu darbu, iespaidīgu stratēģisko izaugsmi un izcilību klientu apkalpošanā. "Baltijas Gada advokātu birojs" 2024., 2020.—2021. gadā, 2018. gadā, 2012.—2014. gadā un 2009.-2010. gadā par konsultācijām par sarežģītākajiem un inovatīvākajiem starptautiskajiem darījumiem projektu finansēšanas, restrukturizācijas un M&A, kā arī parādi, pašu kapitāls un kapitāla tirgi.

Centrāleiropas un Austrumeiropas "Gada juridiskais konsultants" 2021. gadā. "Baltijas gada juridiskais konsultants" 2021.—2022. gadā, 2017. gadā, 2014.—2015. gadā, 2012. gadā un 2008. gadā par konsultācijām lielākajā M&A darījumu skaitā un augstāko kopējo darījumu vērtību Baltijas valstīs un Centrālās un Austrumeiropas reģionā.

"Baltijas valstu Gada uzņēmums" nodokļu jomā 2022., 2018.—2020., 2014.—2016., 2010.—2012. gadā; un "Baltijas valstu Gada uzņēmums" transfertcenu jomā 2018. un 2013. gadā par inovatīvāko starptautisko un pārrobežu nodokļu konsultāciju sniegšanu.

## Publiskās lietas
Sorainen konsultēja ''L Catterton'', vienu no pasaules vadošajām privātā kapitāla investīciju kompānijām, kas koncentrējas uz ieguldījumiem patēriņa segmenta uzņēmumos un zīmolos, Latvijā bāzētā premium vannas un ķermeņa kopšanas produktu ražotāja ''Stenders'' vairākuma akciju iegādē. Tāpat *Sorainen* konsultēja Valmiermuižas alus, vienu no atpazīstamākajām alus darītavām Latvijā, intelektuālā īpašuma aizsardzības lietā, pēc tam kad viens no konkurentiem uzsāka izplatīt bezalkoholiskos dzērienus, kuru marķējuma dizains bija līdzīgs Valmiermuižas alus produktiem.

*Sorainen* konsultēja atjaunojamās enerģijas ražotāju ''Sunly'' par 300 miljonu eiro piesaisti no Skandināvijas un Francijas investoriem saules, vēja, uzglabāšanas un hibrīda parku būvniecībai ar kopējo jaudu 1,3 GW. *Sorainen* konsultēja ''Bitė Group'', vadošo telekomunikāciju un mediju grupu Baltijā, par prioritāro nodrošināto obligāciju emisiju 920 miljonu EUR apmērā. *Sorainen* arī konsultēja ''Avia Solutions Group'', pasaulē vadošo aviācijas grupu, par prioritāro nenodrošināto obligāciju emisiju 300 miljonu ASV dolāru apmērā.

## Atsauces

## Ārējās saites
* ''Sorainen'' mājaslapa